laion/Wikipedia-Exotic huggingface dataset:
איגנץ שוגאר

איגנץ שוגאר (במקור יצחק שוגאר, בהונגרית: Sugár Ignác; מישקולץ, 12 במאי 1860 – מישקולץ, 3 בספטמבר 1917) היה דוקטור למשפטים יהודי-הונגרי, מזכיר לשכת המסחר והתעשייה של העיר מישקולץ (עיר של מעל 150,000 תושבים). איגנץ שוגאר נולד במשפחה יהודית כבנם של ליפוט שוגאר (Schugar) ושל חני פרידלנדר. הוא סיים את לימודיו בבית הספר התיכון בחלקו בנירג'האזה בגימנסיה הלותרנית, ובחלקו בגימנסיה הקלוויניסטית במישקולץ. בחינות הבגרות שלו הסתיימו בשנת 1879. את התואר האקדמי קיבל בפקולטה למשפטים של אוניברסיטת בודפשט (היום שמה אוניברסיטת אטווש לוראנד) ביולי 1883. מיוני 1885 הצטרף לחברת "הרכבת הממלכתית ההונגרית המלכותית", שם פעל במשך חמש שנים. מ-1 בספטמבר 1890 מונה למזכיר השני של לשכת המסחר והתעשייה של מישקולץ. בינתיים עבד גם כמורה חוץ בבית הספר התיכון העליון למסחר של מישקולץ ולימד את תחומי המסחר והמשפט. הוא נבחר למזכיר הראשון בשנת 1903 ובאותו זמן התפטר כמורה. שוגאר היה המנהל, המזכיר וחבר הכבוד של כמה איגודי תעשייה ומסחר מקומיים. בשנת 1903 קיבל תואר גם במדע המדינה באוניברסיטת פרנץ יוזף המלכותית בקולוז'וואר. שנתיים לאחר מכן זכה במלגה מטעם לשכת המסחר לביקור במספר מדינות מערב אירופה. מותו נגרם כתוצאה מסרטן המעי. אשתו הייתה בורבאלה (ברברה) שוורץ (1867–1924). הוא היה חבר מערכת בכמה עיתונים וכתבי עת מקומיים ומטרופוליטנים. כתב מאמרים בעיתונים וכתבי עת אלה: ענייני תעשייה (Iparügyek) סקירה כלכלית (Közgazdasági Szemle) עיתון היערנות (Erdészeti Lapok) החקלאי הלאומי ההונגרי (Magyar Nemzetgazda) עיתון הסוחרים ההונגרים (Magyar Kereskedők Lapja) התעשייה ההונגרית (Magyar Ipar) העיתון הפיננסי ההונגרי (Magyar Pénzügy) העלון המשפטי (Jogtudományi Közlöny) הלמוד וההכשרה המסחרית (Kereskedelmi Szakoktatás) ב-5 בספטמבר 1917 הובא למנוחות בבית הקברות היהודי במישקולץ, שם ספד לו הרב שלמה שפירא. מחוז בורשוד והעיר מישקולץ. מישקולץ, 1895. (מהדורה שנייה. מישקולץ, 1899) כלכלה לאומית לבתי ספר למסחר. מישקולץ, 1895. על מצב ערי השדה שלנו. מישקולץ (הדפסה מיוחדת מ"הסקירה הכלכלית") תורת הכלכלה. מישקולץ, 1896 גורלה של התעשייה הזעירה. בודפשט, 1901 איסוף הזמנות (סעיף XX של שנת 1900) מישקולץ 1901 הקמת אזור סחר חופשי. בודפשט, 1905 לשכת המסחר והתעשייה. מישקולץ, 1905 "ד"ר איגנץ שוגאר". תעשייה הונגרית. 38 (36): 561–562. 1917-09-09. יוז'ף סיניאי: חייהם ויצירותיהם של סופרים הונגרים. 1908 לקסיקון יהודי הונגרי. 1929. עורך פטר אויווארי. איגנץ שוגאר הודעת אבל יוז'ף פלטינוס: חטאי הבנייה החופשית. מהדורה רביעית בודפשט, 1938–1939 Másképp Schugar "Születési bejegyzése a miskolci izraelita hitközség születési akv. 81/1860. folyószáma alatt". "Születési bejegyzése a miskolci izraelita hitközség születési akv. 81/1860. folyószáma alatt (2.)". Halálesete bejegyezve a miskolci állami halotti akv. 1140/1917. folyószáma alatt. "A miskolczi kereskedelmi kamara uj titkára". Budapesti Napló. 1903-01-09. "Sugár Ignácné halotti bejegyzése a Budapest VI. kerületi polgári halotti akv. 70/1924. folyószáma alatt". "Sugár Ignác halála". Egyenlőség. 1917-10-13. p. 13.
פולטון

האם התכוונתם ל... גרייס פולטון – שחקנית אמריקאית מרג'ורי פולטון – כנרת קונצרטים אמריקאית רוברט פולטון – מהנדס וממציא אמריקאי
מגדלי הים התיכון

מגדלי הים התיכון בע"מ (נוסדה ב-1982) היא חברה ציבורית ישראלית שמפעילה רשת דיור מוגן לגיל השלישי. ונסחרת בבורסת תל אביב מאז 2014. ביום ההנפקה שווייה של החברה עמד על 650 מיליון ש"ח. החברה מחזיקה בקרן השקעות המשקיעה בסטארטאפים הפעילים בתחום השירותים והמוצרים לבני הגיל השלישי.[דרוש מקור] ב-2019 רכשה את 'קלאב 50', מועדון צרכנות ולייף סטייל לבני 50 ומעלה ומפעילה אותו מאז. בשנת 2020 שונה שם המועדון ל'ביגטיים 60+'. נכון ל-2022, דבוקת השליטה של החברה, המחזיקה ב-46% מהבעלות בה, כוללת בעלי עסקים רבים ובהם מוטי קירשנבוים, בוריס לוין, דוד פתאל, יאיר סרוסי וחן למדן. 54% הנותרים בחברה הם בבעלות הציבור. הרשת מפעילה 7 בתי דיור מוגן הכוללים כ-1,680 יחידות דיור, והיא נחשבת לחברה הראשונה שהציעה בישראל בתי דיור מוגן למבוגרים עצמאיים בני הגיל השלישי, בהשוואה לבתי אבות שפעלו עד הקמת החברה, והציעו שירותי דיור וטיפול רפואי לקשישים ולחולים סיעודיים. בתי הרשת כוללים שירותי שמירה ואבטחה, שירותי אחזקה וניקיון, לובי, שירותים רפואיים, פעילויות תרבות, ספורט וחברה. הבית בבית ים, בית הדיור המוגן הראשון של רשת מגדלי הים התיכון, מורכב משני מגדלים בני 12 קומות בקרבת הים. הבית כולל כ-280 יחידות דיור. הבית בגני תקווה, הוקם בשנת 2017, בעיצוב אדריכל הפנים גד הלפרין. הבית כולל 12 קומות וכ-350 יחידות דיור. הבית בירושלים, נמצא בשכונת ארנונה, בצמוד לטיילת ארמון הנציב וכולל כ-116 יחידות דיור. הבית ברמת השרון, מונה כ-190 יחידות דיור בגדלים שונים. הבית בצומת סביון, הוא בניין בן 14 קומות וכולל כ-134 יחידות דיור בגדלים שונים. הבית בנורדיה, נמצא במושב נורדיה בשרון, והוא כולל כ-300 יחידות דיור. הבית בכפר סבא ממוקם בתוך פארק פרטי בן 30 דונם. הבית בכפר סבא כולל כ-294 יחידות דיור. הבית ברחובות, הנמצא בהליכי בנייה נכון ל-2021, צפוי לכלול שני מגדלי מגורים בני 18 קומות ו-250 יחידות דיור. מקור שמה של הרשת הוא בית הדיור המוגן הראשון שהפעילה, אשר נמצא בעיר בת ים, בסמוך לחוף הים התיכון. בשנת 2017 הוקם הבית בגני תקווה. אשר עוצב על ידי אדריכל הפנים גד הלפרין. כיום (2022) חברת מגדלי הים התיכון מקימה בית דיור מוגן נוסף בעיר רחובות. בזמן הנפקת החברה בבורסה ב-2014 החברה החזיקה בבעלותה חמישה בתי דיור מוגן, במקביל הודיעה החברה על רכישת מצודת ירושלים שם הוקם הבית בירושלים (הבית השישי של החברה). מדיה וקבצים בנושא מגדלי הים התיכון בוויקישיתוף אתר האינטרנט הרשמי של מגדלי הים התיכון אתר האינטרנט הרשמי של מגדלי הים התיכון (באנגלית) מגדלי הים התיכון בע"מ, באתר הבורסה לניירות ערך בתל אביב מגדלי הים התיכון בע"מ, באתר "מאיה" מגדלי הים התיכון: נתונים כספיים באתר מאי"ה. הכירו את המגדלים, באתר מגדלי הים התיכון אסף גילעם, הדיור המוגן מגיע לאחד העם: מגדלי הים התיכון יוצאת להנפקה, באתר כלכליסט, 9 בפברואר 2014 ג'ניה וולינסקי, מגדלי הים התיכון רכשה את השליטה במועדון צרכנות ב–10 מיליון שקל, באתר TheMarker‏, 24 ביולי 2019 "הסיפור שלנו", באתר מועדון ביגטיים 60+ עמרי זרחוביץ', בעל השליטה במגדלי הים התיכון רוכש מניות של החברה ב-8 מיליון שקל, באתר TheMarker‏, 3 בספטמבר 2015 חזי שטרנליכט, מגדלי הים התיכון צופה עלייה של 400 מיליון שקל בשווי הנדל"ן להשקעה, באתר כלכליסט, 28 בפברואר 2022 מיה אור, כשמידתיות היא מילת המפתח, באתר מגזין אקסטרה, יולי 2017
ברנדלי קוואס

ברנדלי מק-אולין קוואס (בהולנדית: Brandley Mack-Olien Kuwas; נולד ב-19 בספטמבר 1992 בהורן שבהולנד) הוא כדורגלן קוראסאואי המשחק בעמדת הקשר ההתקפי בקבוצת גירסונספור מליגת העל הטורקית בכדורגל. קוואס נולד בהולנד וגדל במחלקות הנוער של מספר מועדונים מקומיים. את הקריירה המקצועית שלו התחיל בפולנדם מליגת המשנה ההולנדית. לאחר מכן, שיחק באקסלסיור רוטרדם ובהראקלס אלמלו מליגת העל ההולנדית. בין השנים 2019–2021 שיחק קוואס בא-נסר מליגת העל של איחוד האמירויות הערביות, כשבמחצית השנייה של עונת 2020/2021 הוא הושאל לאל-ג'זירה, גם היא מליגת העל של איחוד האמירויות הערביות. ב-31 באוגוסט 2021, חתם קוואס לשתי עונות בשורות במכבי תל אביב מליגת העל. ב-14 בספטמבר ערך את הופעת הבכורה שלו במועדון, בניצחון 4-1 על אלאשקרט במסגרת שלב הבתים של הקונפרנס ליג לעונת 2021/2022. ב-18 בספטמבר ערך את הופעת הבכורה שלו בליגת העל, בניצחון 2-1 על מכבי חיפה במסגרת המחזור השלישי. ב-22 במרץ 2017 ערך קוואס את הופעת הבכורה שלו בנבחרת קוראסאו, בתיקו 1-1 נגד נבחרת אל סלוודור במשחק ידידות. ברנדלי קוואס, באתר Transfermarkt ברנדלי קוואס, באתר Soccerway ברנדלי קוואס, באתר WorldFootball.net ברנדלי קוואס, באתר National Football Teams ברנדלי קוואס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברנדלי קוואס".
קריית מד"א (רמלה)

קריית מד"א הוא מתחם ברחוב הרצל שברמלה. הקריה מכילה את המבנים העיקריים של מגן דוד אדום, בהם בנק הדם הלאומי של מדינת ישראל, בנק החלב הלאומי של מד"א ובנק הדם הטבורי, משרדי מד"א הראשים, תחנת מגן דוד אדום רמלה, בית ספר להכשרת פרמדיקים, מוקד ארצי ממוגן, מוזיאון וחניון תת-קרקעי. בפברואר 2013 פורסם כי נקנה שטח אדמה לקריה שתשמש את כוחות מגן דוד אדום. במרץ 2015 תרמה קרן מרכוס האמריקאית כ-25 מיליון דולרים למען הקמת בנק הדם שתוכנן להיות אחד מהמבנים המרכזיים בקריית מד"א. בנובמבר 2016 הונחה אבן הפינה של מרכז שירותי הדם החדש של מד"א, ובמרכזו החלה הקמתו של בנק דם ממוגן שיהיה בנק הדם התת-קרקעי הראשון בעולם וזאת על מנת שהבנק יכול לפעול במקרה של מתקפת טילים, רעידת אדמה או במצבי חירום אחרים. במרכז החדש הותקנו מערכות אוורור שיגנו עליו מפני מתקפה כימית והוא מכיל מעבדות מודרניות ויחידות חדישות לעיבוד דם, בנוסף לכך בבניין נבנה חדר קור מאובטח אשר ביכולתו בעת חירום להכיל עשרות אלפי מנות דם, שיכול לפעול גם במצב חירום באמצעות גנרטורים וללא תלות באמצעי חיצוניים. שנה לאחר מכן, אגודת ידידי מד"א בארצות הברית קיימה ערב התרמה בו הם גייסו כ-17 מיליון דולרים למען הקמת בנק הדם של הקריה, כ-12 מיליון דולרים מהתרומה באו מתרומתם של זוג הפילנתרופים היהודים-אמריקאים, שלדון אדלסון ומרים אדלסון. בדצמבר 2018 פורסם כי מנרב ואפקון החזקות זכו במרכז להקמת בנק הדם ומרכז הלוגיסטיקה של מד"א כקבלניות הפרויקט. במאי 2022 נחנך מבנה בנק הדם, שנקרא על שם ברני ובילי מרכוס שהיו התורמים המרכזיים שמימנו את הקמת בנק הדם. בקומת הכניסה של הבניין יפעל חדר התרמות דם אליו יוכלו אזרחים להגיע על מנת לתרום דם. בקומות התת-קרקעיות יפעלו מעבדות בנק דם, חדר קור מאובטח המתפרש על פני כ-400 מ"ר, המוגן מפני איומים ובו יישמר מלאי הדם, מרכז תחבורה וחנייה לאמבולנסים החדשים והמאובזרים. אתר האינטרנט הרשמי של קריית מד"א מדיה וקבצים בנושא קריית מד"א בוויקישיתוף קריית מד"א, באתר מגן דוד אדום נורית גרינגר, בנק הדם התת-קרקעי של ישראל, באתר News1 מחלקה ראשונה, 21 בפברואר 2013 תרומת ענק למרכז הדם של מד"א: 25 מיליון דולר, באתר ערוץ 7, 2 במרץ 2016 ד"ר איתי גל, צפו: כך ייראה בנק הדם הארצי החדש שכולו מתחת לאדמה, באתר ynet, 17 בנובמבר 2016 מערכת ישראל היום, 17 מיליון ד' נתרמו להקמת בנק דם חדשני בישראל, באתר ישראל היום מיקי גרינפלד, מנרב ואפקון זכו בחוזה להקמת בנק הדם ומרכז הלוגיסטיקה של מד"א, באתר כלכליסט, 9 בדצמבר 2018 מרכז שירותי הדם הלאומי החדש של מגן דוד אדום ע"ש ברני ובילי מרכוס, באתר מגן דוד אדום, ‏3 במאי 2022
אנדור שוגאר

אנדור שוגאר (במקור זוננשיין, בהונגרית: Sugár Andor; בודפשט, 10 במרץ 1903 – בין שארוואר לבין אושוויץ, מאי 1944) היה צייר יהודי-הונגרי שנספה בשואה. אנדור שוגאר זוננשיין נולד במשפחה יהודית כבנם של דיולה שוגאר זוננשיין (Sonnenschein) (1931–1870) ושל אילונה קוריצ'ונר (1876–1944). הוא למד בבית הספר החופשי של ארתור פודוליני-פולקמן ובשנים 1924–1927 עבד כצורף באיטליה עם גיסו אישטוואן דשי הובר. מאוחר יותר עבר למילאנו, שם עסק בחריטת נחושת בנוסף לעבודתו היומיומית. הוא חזר להונגריה והצטרף לתנועת הפועלים בשנת 1927 ולמפלגת הקומוניסטים של הונגריה בשנת 1933. הוא השתתף בתערוכות של החברה החדשה לאמנים (KUT) ושל קבוצת האמנים הסוציאליסטית. הוא נסע שוב לאיטליה בשנת 1937, ועיבד את חוויותיו במחזור ציור נוף גדול. באותה השנה ארגן תערוכה משותפת עם שאנדר סנדאי בגלריית טמאש. תמונתו האדום מהןלוקה[דרושה הבהרה] בשנת 1939 הפך לדימוי של מלחמה שהתקרבה. בשנת 1942 השתתף בתערוכה האסורה האחרונה של קבוצת האמנים הסוציאליסטים. בנוסף לציוריו, גם התחריטים ורישומיו הם בעלי ערך. ב-12 באוקטובר 1931 נשא לאישה את קטלין אגנש קלמאר בבודפשט שידועה בשם קאטה שוגאר בהיסטוריה של הצילום ההונגרי. בין 1940 לבין 1943 נלקח מספר פעמים לשרות העבודה (עבודות כפייה לגברים יהודים עבור הצבא הונגרי, אך גם צייר ואייר במהלך מלחמת העולם השנייה. אשתו, שסבלה ממחלה נוירולוגית, התאבדה בשנת 1943. אנדור שוגאר התחתן עם ידידתו הישנה, ז'וז'ה מאוטנר בפברואר של השנה שלאחר מכן. אחרי הכיבוש הגרמני (מבצע מרגרטה), באפריל 1944, הוא ואשתו נעצרו הן כיהודים והן כחתרנים קומוניסטים ולאחר מכן נשלחו במחנה המעצר שארוואר. הוא מת בדרכו לאושוויץ בזמן ובמקום לא ידוע. מועד מותו נקבע ל-15 במאי 1944 על ידי בית המשפט. עולה לחוף, (שמן, קרטון 32.5x54 ס"מ) טבע דומם עם מגזין KUT, (שמן, קרטון 50x34 ס"מ) על חוף הים, (שמן, קרטון 32.5x54 ס"מ) בנאים, (טמפרה, קרטון 69x50 ס"מ) גָלגָלתָא 1926, (תחריט, נייר 11x15 ס"מ) אישה שוכבת, (פחם, נייר 47x59 ס"מ) טבע דומם עם מנדולינה, (שמן, קרטון 67x52.5 ס"מ) אנדור שוגאר, באתר Artportal (נתוניו בקטלוג מוזיאון הספרות פטפי) Adatai a Petőfi Irodalmi Múzeum katalógusában קורות חייו, באתר Arcanum אנדור שוגאר, אמן השואה המוכר לא נכונה. באתר NeoKohn (בהונגרית) חתימתו, צילום וציור של אנדור שוגאר (7), גרפיקה עם צילום יצירות מאת אנדור סוגאר(הקישור אינו פעיל, 2021-08) אנה אולמאכר - ג'רג' טיסלר: אנדור שוגאר. הוצאת קורווינה, 1974. אנדור שוגאר בגלריית קיזלבך Halálesete bejegyezve a Bp. V. ker. állami halotti akv. 642/1949. folyószáma alatt. "Sugár Gyula halotti bejegyzése a rákoscsabai halotti akv. 35/1931. folyószáma alatt". "Koricsoner Ilona halotti bejegyzése a rákoscsabai halotti akv. 164/1947. folyószáma alatt". "Szülei házasságkötési bejegyzése a Budapest V. kerületi polgári házassági akv. 362/1896. folyószáma alatt". A házasságkötés bejegyezve a Bp. V. ker. állami házassági akv. 714/1931. folyószáma alatt. Parti Szilvia (2012). "Sugár Kata életműve". Fotóművészet. Halálesete a Bp. VIII. ker. állami halotti akv. 2893/1943. folyószáma alatt. Budapesti közp. járásbíróság Pk. I. 582.401/1949/6.
סידני גאזט

סידני גאזט (באנגלית: Sydney Gazette; שם מלא: The Sydney Gazette and New South Wales Advertiser) היה העיתון הראשון שנדפס באוסטרליה, היה פעיל בין 5 במרץ 1803 עד 20 באוקטובר 1842. העיתון שימש ככלי תקשורת חצי רשמי של ממשלת ניו סאות' ויילס, שהיה בפיקוחו של מושל ניו סאות' ויילס, פיליפ גידלי קינג, והודפס על ידי ג'ורג' האו. ב-14 באוקטובר 1824, השלטון הקולוניאלי הפסיק לצנזר חלקים מהעיתון. במטען של 11 האוניות של הצי הראשון הגיעו לניו סאות' ויילס בינואר 1788, היה בית דפוס קטן יד שנייה שנועד להדפיס פקודות כלליות, תקנות והכרזות רשמיות במושבת העונשין החדשה, אך התחיל לעבוד רק כשבע שנים מאוחר יותר. ב-1795–1799, הנידון ג'ורג' יוז השתמש בו כדי להדפיס יותר מ-200 צווים ממשלתיים. יוז השתמש בה גם בשביל עיתונאות ובשביל כתיבת תוכניות למופיע מופעי תיאטרון בסידני במרץ ואפריל 1800, כאשר בחלקן הופיע כשחקן תיאטרון. בהמשך השנה, ג'ורג' האו החליף אותו בתפקיד. בין היתר הדפיס האו את הספר הראשון שיצא לאור באוסטרליה, New South Wales Wales Standing Orders‏. ב-1803, במכתב ששלח מושל ניו סאות' ויילס, פיליפ גידלי קינג למזכיר המדינה למלחמה ומושבות (אנ'), רוברט הוברט (אנ'):‏ מאחר שרצוי שהנידונים, והתושבים בכלל, ייהנו מכך שמידע שימושי יתפזר ביניהם, חשבתי שפרסום שבועי יקל מאוד על עיצוב זה, ולשם כך נתתי אישור לאיש גאוני, המנהל את בית הדפוס הממשלתי, לאסוף חומרים מדי שבוע, אשר, לאחר בדיקת קצין, מתפרסם בצורה של עיתון שבועי. המקור באנגלית It being desirable that the settlers and inhabitants at large should be benefited by useful information being dispersed among them, I considered that a weekly publication would greatly facilitate that design, for which purpose I gave permission to an ingenious man, who manages the Government printing press, to collect materials weekly, which, being inspected by an officer, is published in the form of a weekly newspaper. העיתון עבר דיגיטציה כחלק מפרויקט Trove של הספרייה הלאומית של אוסטרליה. מדיה וקבצים בנושא סידני גאזט בוויקישיתוף   The Sydney Gazette and New South Wales Advertiser (NSW : 1803 - 1842), Trove Isaacs, Victor (2003). Two hundred years of Sydney newspapers: a short history (PDF). North Richmond: Rural Press. pp. 3–5. ארכיון (PDF) מ-2012-07-22. נבדק ב-2021-08-30. Goff, Victoria (1998). "Convicts and Clerics: Their roles in the infancy of the press in Sydney, 1803–1840". Media History. 4 (2): 103. doi:10.1080/13688809809357939. "Press Timeline 1802–1850". National Library of Australia. ארכיון מ-2013-12-04. נבדק ב-13 באפריל 2013. {{cite web}}: (עזרה) The Sydney Gazette and New South Wales Advertiser: a facsimile reproduction of Volume One, 5 March 1803 to 26 February 1804, Sydney, Library Council of New South Wales, 1982, p.v Walker, R.F., (1976), The Newspaper Press in New South Wales, 1803-1920, Sydney University Press, p.3. ISBN 0424000237 Historical Records of Australia, Series I, Vol IV, Sydney, 1915, The Library Committee of the Commonwealth Parliament, p.85 "Newspaper Digitisation Program". National Library of Australia. ארכיון מ-2015-07-02. נבדק ב-17 באפריל 2013. {{cite web}}: (עזרה) Brown, Jerelynn (2011). "Tabloids in the State Library of NSW collection: A reflection of life in Australia". Australian Journal of Communication. 38 (2): 107–121.
שבאם (פירושונים)

האם התכוונתם ל... שבאם – עיירה במרכז תימן, כ-35 ק"מ צפונית מערבית לצנעא. שבאם (חצרמוות) – עיירה במחוז חצרמוות שבתימן.
מיק אברמס

מייקל טימות'י אברמס (באנגלית: Michael Timothy Abrahams; נולד ב-7 באפריל 1943) הוא גיטריסט אנגלי המוכר בעיקר בזכות היותו הגיטריסט המקורי של להקת הרוק המתקדם ג'ת'רו טאל בין השנים 1967–1968. אברמס נולד בלוטון בדפורדשייר. אברמס התחיל לנגן בשנות ה-60 עם הרכבים מגוונים בסביבה נע בין רוקנ'רול לבלוז, עד שלבסוף הוא החליט להקים ב-1967 את להקת "McGregor’s Engine" יחד עם קלייב באנקר ואנדי פייל. איאן אנדרסון התוודע ללהקה לראשונה כשהם הופיעו לפני הלהקה שלו באותה תקופה "John Evan Band". אנדרסון הזמין את אברמס להצטרף ללהקת Even Band מאוחר יותר ב-1967, למרות שבזמן שאברמס הוזמן, רוב הנגנים פרשו מהלהקה ונותרו בה רק אנדרסון וגלן קורניק, וביחד עם קלייב באנקר, ארבעת אלו היוו את הבסיס להקמתה של ג'ת'רו טאל. אברמס ניגן באלבום הבכורה של להקת ג'ת'רו טאל This was שהוקלט ב-1968, אולם מחלוקות לגבי הכיוון המוזיקלי של הלהקה בינו לבין איאן אנדרסון הובילו את אברמס לעזוב את הלהקה זמן קצר אחרי שהעבודה על האלבום הסתיימה (למרות שהוא הספיק להקליט עוד שיר אחד מחוץ לאלבום עם הלהקה לפני עזיבתו). אברמס רצה לשלב יותר בלוז/רוק בזמן שאנדרסן רצה ליצור מוזיקה שמשלבת יותר פולק וג'אז. בהתחלה החליף את אברמס הגיטריסט של להקת Earth טוני איומי שעזב את ג'ת'רו טאל מספר שבועות אחר כך כדי לחזור ללהקה שלו שתתפתח מאוחר יותר לבלאק סבאת', ולאחר הצטרף לג'ת'רו טאל הגיטריסט מרטין באר שנשאר בתפקיד עד פירוק הלהקה ב-2011. אתר האינטרנט הרשמי של מיק אברמס (באנגלית) מיק אברמס, במסד הנתונים הקולנועיים IMDb (באנגלית) מיק אברמס, באתר AllMusic (באנגלית) מיק אברמס, באתר MusicBrainz (באנגלית) מיק אברמס, באתר Discogs (באנגלית) מיק אברמס, באתר Songkick (באנגלית) Mick Abrahams - Jethro Tull, Jethro Tull, ‏3 בספטמבר 2013
I Honestly Love You (פסקול)

I Honestly Love You (בעברית: בכנות, אני אוהבת אותך) הוא פסקול המיני-סדרה הביוגרפית האוסטרלית "אוליביה ניוטון-ג'ון: מסורה לך ללא תקנה", שחלקה הראשון הוקרן ב-Seven Network ב-13 במאי 2018, כאשר החלק השני שלה עלה לשידור ב-20 במאי 2018. המיני-סדרה מספרת את סיפורה של אוליביה ניוטון-ג'ון, זמרת, כותבת שירים ושחקנית אוסטרלית. הפסקול כולל את כוכבת הסדרה, דלתא גודרם, המבצעת גרסאות כיסוי לשירים ידועים מהקריירה של ניוטון-ג'ון. הפסקול הופץ באוסטרליה ב-11 במאי 2018. הפסקול הגיע למקום הרביעי במצעד האלבומים האוסטרלי. דייוויד מ-AuspOp העניק לפסקול 3 מתוך 5 וכתב: "כשהאזנתי לשירים, אף אחד מהם לא היה פורץ דרך, אך מרגישים שהקדישו להם תשומת לב מסוימת". הוא כינה את הפסקול כ"הגון מספיק" וכ"הזדמנות להציץ במוזיקה של אוליביה ניוטון-ג'ון מנקודת מבט אחרת", וציין את "Physical",‏ "Anyone Who Had a Heart" ו-"Love Is a Gift" כנקודות שיא. מידע על האלבום I Honestly Love You באתר MusicBrainz australian-charts.com - Delta Goodrem - I Honestly Love You, australian-charts.com Delta Goodrem set to release 'I Honestly Love You', Sony Music Australia, ‏2018-05-01 (ב־Australian English) DOES DAVID HONESTLY LOVE DELTA'S 'I HONESTLY LOVE YOU'?, auspOp, ‏2018-05-17 (ב־Australian English) "I Honestly Love You". iTunes Store (Australia). נבדק ב-29 באפריל 2018. {{cite web}}: (עזרה) "Delta Goodrem – I Honestly Love You – CD". Sanity. נבדק ב-29 באפריל 2018. {{cite web}}: (עזרה) I Honestly Love You, www.jbhifi.co.nz (ב־New Zealand English)
I Honestly Love You

"I Honestly Love You" (בעברית: "בכנות, אני אוהבת אותך") הוא שיר שהוקלט על ידי הזמרת האוסטרלית אוליביה ניוטון-ג'ון. השיר יצא לאור באוגוסט 1974 על ידי חברת התקליטים EMI, כסינגל המוביל מתוך אלבומה, If You Love Me, Let Me Know. בשנת 1974 הפך השיר ללהיט עולמי – כמו גם שירה הראשון של ניוטון-ג'ון שכבש את פסגת מצעד הבילבורד הוט 100 וקנדה הוט 100. "I Honestly Love You" היה לשיר החותם שלה עד ש-"Physical" (אותו הוציאה ב-1981), העפיל עליו והפך הוא לשיר החותם שלה. בממלכה המאוחדת, נכלל השיר באלבום Long Live Love ובארצות הברית באלבום If You Love Me, Let Me Know. השיר נכתב על ידי ג'ף בארי – כותב שותף של "Then He Kissed Me",‏ "Be My Baby",‏ "Leader of the Pack" ו-"River Deep – Mountain High" – והמלחין האוסטרלי פיטר אלן שהקליט אותו בערך באותו הזמן לאלבומו, Continental American. הוא מופיע גם במחזמר על חייו של אלן, The Boy from Oz. ב-VH1 דירגו את השיר במקום ה-11 ברשימת "40 שירי הרוק הקל הטובים ביותר". בטקס פרסי הגראמי ה-17 שהתקיים בשנת 1975 זכה השיר בשתי קטגוריות: "הקלטת השנה" ו"ביצוע הפופ הווקאלי הטוב ביותר – אישה". "I Honestly Love You" הועמד גם בקטגוריית "שיר השנה", אך הפסיד ל-"The Way We Were" של ברברה סטרייסנד. בשנת 1975 זכה בפרס המוזיקה האמריקאית בקטגוריית "שיר הפופ/רוק האהוב ביותר". להלן חלק ממאות גרסאות הכיסוי שהוקלטו במרוצת השנים: בובי וינטון באלבומו, Melodies of Love, משנת 1974. אנדי ויליאמס באלבומו, You Lay So Easy on My Mind, משנת 1974. לין אנדרסון באלבומה, What a Man My Man Is, משנת 1974. לין אנדרסון באלבומו, A Legend in My Time, משנת 1975. קמאהל באלבומו, Let it Be Me, משנת 1975. ג'רי באטלר באלבומו, Love's on the Menu, משנת 1976. בובי וומאק באלבומו, Roads of Life, משנת 1979. פרנק סינטרה ולזלי אגאמס בספיישל הטלוויזיוני, Sinatra and Friends, משנת 1977. הסטייפל סינגרס באלבומה, Family Tree, משנת 1977. ג'קי מור באלבומה, With Your Love, משנת 1980. דונה פארגו באלבומה, Encore, משנת 1984. ליאה סלונגה באלבומה, Lea Salonga, משנת 1993. ריצ'רד קליידרמן באלבומו, My Australian Collection, משנת 1999. ג'וליאנה הטפילד באלבומה, Juliana Hatfield Sings Olivia Newton-John, משנת 2018. דלתא גודרם במיני-סדרה "אוליביה ניוטון-ג'ון: מסורה לך ללא תקנה" ובפסקול, I Honestly Love You, משנת 2018. קייט סברנו באלבומה, Sweet Inspiration, משנת 2021. מידע על היצירה "I Honestly Love You" באתר מיוזיק בריינז Olivia Newton-John - If You Love Me Let Me Know, Discogs (באנגלית) Olivia Newton-John - Long Live Love, Discogs (באנגלית) Peter Allen – Continental American (1974, Vinyl) (באנגלית), נבדק ב-2021-08-30 VH1’s 40 Most Softsational Soft-Rock Songs, Stereogum, ‏2007-05-31 (באנגלית) Awards Nominations & Winners, GRAMMY.com, ‏2017-04-30 (באנגלית) Barbra Streisand, GRAMMY.com, ‏2020-11-23 (באנגלית) American Music Awards - 1975 | Winners & Nominees, awardsandwinners.com Juliana Hatfield Sings Olivia Newton-John - Juliana Hatfield | Songs, Reviews, Credits | AllMusic (באנגלית), נבדק ב-2021-08-30 Release group “I Honestly Love You” by Delta Goodrem - MusicBrainz, musicbrainz.org
יאסין עדלי

יאסין עדלי (בצרפתית: Yacine Adli; נולד ב-29 ביולי 2000 בויטרי-סור-סן שבצרפת) הוא כדורגלן צרפתי המשחק בעמדת הקשר ההתקפי בקבוצת פיורנטינה בהשאלה ממילאן. עדלי גדל במחלקת הנוער של פריז סן-ז'רמן מליגת העל הצרפתית. הוא שיחק בעיקר בפריז סן-ז'רמן ב', קבוצת המילואים של המועדון. ב-19 במאי 2018 ערך עדלי את הופעתו היחידה במדי הקבוצה הראשונה של המועדון, כשהחליף את כריסטופר אנקונקו בדקה ה-83 בתיקו 0-0 נגד קן במסגרת המחזור ה-38 והאחרון בליגה לעונת 2017/2018. ב-31 בינואר 2019 חתם עדלי על חוזה לארבע עונות וחצי בז'ירונדן דה בורדו, גם היא מליגת העל הצרפתית. ב-20 בפברואר הוא ערך את הופעת הבכורה שלו במועדון, בתיקו 0-0 נגד גנגאן במסגרת המחזור ה-23 בליגה לעונת 2018/2019. בחצי העונה הראשונה שלו במועדון הוא ערך שבע הופעות ליגה. ב-25 בספטמבר 2019 הבקיע עדלי את שערי הבכורה שלו במועדון, צמד שערים בניצחון 1–3 על אמיין במסגרת המחזור השביעי בליגה לעונת 2019/2020. בעונה זו ערך עדלי 21 הופעות ליגה, בהן הבקיע שלושה שערים, ובעונת 2020/2021 הוסיף 35 הופעות ליגה ושני שערים. ב-31 באוגוסט 2024 חתם עדלי במילאן בחוזה ל-5 עונות והושאל חזרה לבורדו לעונה אחת. בעונתו הראשונה במילאן תחת המאמן סטפנו פיולי, עדלי מיעט לשחק וסיים את העונה עם 6 הופעות ליגה, מתוכן פתח בהרכב פעם אחת, בניצחון נגד הלאס ורונה. ב-14 בינואר 2024 כבש את שער הבכורה במועדון, בניצחון 3-1 על רומא. ב-28 באוגוסט 2024 הושאל אל פיורנטינה. מדיה וקבצים בנושא יאסין עדלי בוויקישיתוף יאסין עדלי, ברשת החברתית אינסטגרם יאסין עדלי, באתר Transfermarkt יאסין עדלי, באתר Soccerway יאסין עדלי, באתר BDFutbol יאסין עדלי, באתר WorldFootball.net יאסין עדלי, באתר FootballDatabase.eu יאסין עדלי, באתר ESPN Officiel : Yacine Adli file à Bordeaux באתר Foot Mercato, ‏ 31 בינואר 2019 (בצרפתית) "Official Statement: Yacine Adli". A.C. Milan. 31 באוגוסט 2021. נבדק ב-11 ביוני 2022. {{cite web}}: (עזרה)